ข้อบังคับ ก
ข้อบังคับ
ก.บช.
ฉบับที่
4 (พ.ศ. 2514)
ว่าด้วยหลักเกณฑ์และวิธีการเกี่ยวกับการขอ
การออก
การต่ออายุ
และการออกใบแทนใบอนุญาต
เป็นผู้สอบบัญชีรับอนุญาต
-----------

อาศัยอำนาจตามความในมาตรา 11 (3) แห่งพระราชบัญญัติผู้สอบบัญชี พ.ศ.
2505
ก.บช.
ออกข้อบังคับวางหลักเกณฑ์และวิธีการเกี่ยวกับการขอ การออก
การต่ออายุและการออกใบแทนใบอนุญาตเป็นผู้สอบบัญชีรับอนุญาต
ดังต่อไปนี้

ข้อ 1 ให้ยกเลิกข้อบังคับของ ก.บช. ว่าด้วยหลักเกณฑ์และวิธีการ
เกี่ยวกับการขอ การออก การต่ออายุ
และการออกใบแทนใบอนุญาตเป็นผู้สอบบัญชี
รับอนุญาต ลงวันที่ 7 มกราคม 2506 ข้อบังคับของ ก.บช. ฉบับที่
2 (พ.ศ.
2511) ออกตามความในพระราชบัญญัติผู้สอบบัญชี พ.ศ.2505 ลงวันที่ 12
กรกฎาคม 2511 และข้อบังคับ ก.บช. ฉบับที่ 3 (พ.ศ.2512)
ออกตามความในพระ
ราชบัญญัติผู้สอบบัญชี พ.ศ.2505 ลงวันที่ 22 เมษายน 2512

ข้อ 2 ให้ใช้ข้อบังคับนี้ตั้งแต่วันถัดจากวันประกาศในราชกิจจานุเบกษา
เป็นต้นไป

ข้อ 3 ผู้ขอขึ้นทะเบียนเป็นผู้สอบบัญชีรับอนุญาต ต้อง
 (1) เป็นผู้ซึ่งจะขึ้นทะเบียนเป็นผู้สอบบัญชีรับอนุญาตได้ ตาม
ความในมาตรา 15 หรือมาตรา 25 แห่งพระราชบัญญัติผู้สอบบัญชี พ.ศ.2505
แล้วแต่กรณี
 (2) ทำคำขอขึ้นทะเบียนเป็นผู้สอบบัญชีรับอนุญาตตามแบบที่ ก.บช.
กำหนด ยื่นต่อสำนักงาน ก.บช.
พร้อมด้วยหลักฐานปริญญาหรือประกาศนียบัตร
ตามความในมาตรา 15 (1) แห่งพระราชบัญญัติผู้สอบบัญชี
พ.ศ.2505 และถ่ายรูป
ครึ่งตัว หน้าตรง ท่าปกติ ไม่สวมหมวก ขนาด 4 X 5 เซนติเมตร
จำนวน 4 รูป

ข้อ 4 ผู้ซึ่งเคยปฏิบัติงานเกี่ยวกับการสอบบัญชีมาแล้วโดย ก.บช.
เห็นว่าทำหน้าที่เป็นผู้สอบบัญชีรับอนุญาตได้
ตามความในมาตรา 15 (2)
แห่งพระราชบัญญัติผู้สอบบัญชี พ.ศ.2505 ต้อง
 (1) ได้ฝึกหัดงานสอบบัญชีธุรกิจที่กฎหมายบัญญัติให้มีการสอบบัญชี
หรือให้มีผู้สอบบัญชีกับผู้สอบบัญชีรับอนุญาตคนใดคนหนึ่งหรือหลายคนมาแล้ว
เป็นเวลาต่อเนื่องกันไม่น้อยกว่าสองปีบริบูรณ์
และมีเวลาฝึกหัดงานไม่น้อย
กว่าสองพันชั่วโมงตามเงื่อนไขดังต่อไปนี้
 (ก)
ต้องฝึกหัดงานในระหว่างการศึกษาเพื่อรับปริญญาหรือ
ประกาศนียบัตรตามความในมาตรา 15 (1)
แห่งพระราชบัญญัติผู้สอบบัญชี พ.ศ.2505 และ
เริ่มฝึกหัดงานหลังจากได้ศึกษาวิชาการบัญชีมาแล้วไม่น้อยกว่าสิบสองหน่วยกิต
และวิชาสอบบัญชีไม่น้อยกว่าสามหน่วยกิต
หรือฝึกหัดงานหลังจากได้รับ
ปริญญาหรือประกาศนียบัตร ตามความในมาตรา 15 (1)
แห่งพระราชบัญญัติผู้สอบ
บัญชี พ.ศ.2505
 (ข) ต้องขอขึ้นทะเบียนฝึกหัดงานกับสำนักงาน
ก.บช. ก่อนเริ่ม
ฝึกหัดงานโดยทำคำขอขึ้นทะเบียนตามแบบที่ ก.บช. กำหนด
 (ค) ต้องทำรายงานฝึกหัดงานตามแบบที่ ก.บช.
กำหนด โดยยื่นต่อ
สำนักงาน ก.บช. อย่างน้อยปีละหนึ่งครั้งนับแต่วันเริ่มขึ้นทะเบียน
และ
ต้องทำรายงานดังกล่าวต่อสำนักงาน ก.บช.
เมื่อฝึกหัดงานครบตามข้อบังคับนี้
ด้วย
 (2) เป็นผู้ผ่านการทดสอบจากการทดสอบของคณะอนุกรรมการที่ ก.บช.
แต่งตั้งตามหลักเกณฑ์และวิธีการ ดังต่อไปนี้
 (ก) ผู้ได้รับปริญญาทางการบัญชีหรือประกาศนียบัตรทางการบัญชี
ซึ่ง ก.บช.
เทียบว่าไม่ต่ำกว่าปริญญาตรีทางการบัญชีตามความในมาตรา 15 (1)
แห่งพระราชบัญญัติผู้สอบบัญชี พ.ศ.2505
จากสถาบันการศึกษาในประเทศ ต้อง
เข้ารับการทดสอบวิชาการปฏิบัติงานเกี่ยวกับการสอบบัญชี
 (ข) ผู้ได้รับปริญญาทางการบัญชีหรือประกาศนียบัตรทางการบัญชี
ซึ่ง ก.บช.
เทียบว่าไม่ต่ำกว่าปริญญาตรีทางการบัญชีตามความในมาตรา 15 (1)
แห่งพระราชบัญญัติผู้สอบบัญชี พ.ศ.250
จากสถาบันการศึกษาในต่างประเทศต้อง
เข้ารับการทดสอบวิชาการปฏิบัติงานเกี่ยวกับการสอบบัญชี
และวิชาความรู้
กฎหมายที่ใช้ในการประกอบวิชาชีพสอบบัญชี
 (ค)
ผู้ได้รับปริญญาหรือประกาศนียบัตรไม่ต่ำกว่าปริญญาตรีที่
มีการศึกษาวิชาการบัญชีซึ่ง ก.บช.
เห็นสมควรรับขึ้นทะเบียนเป็นผู้สอบ
บัญชีรับอนุญาตได้ตามความมาตรา 15 (1) แห่งพระราชบัญญัติผู้สอบบัญชี
พ.ศ. 2505 ไม่ว่าจะได้รับปริญญาหรือประกาศนียบัตรนั้นจากสถาบันการศึกษาใน
ประเทศหรือในต่างประเทศ
ต้องเข้ารับการทดสอบวิชาการปฏิบัติงานเกี่ยวกับ
การสอบบัญชี วิชาหลักการบัญชี วิชาการสอบบัญชี
และวิชาความรู้กฎหมายที่
ใช้ในการประกอบวิชาชีพสอบบัญชี
 (ง) ผู้เข้ารับการทดสอบต้องขอขึ้นทะเบียนเป็นผู้สอบบัญชีรับ
อนุญาตไว้ตามข้อ 3 (2)
ไม่น้อยกว่าสามสิบวันก่อนวันเริ่มทำการทดสอบ และ
เข้ารับการทดสอบตามวันเวลา และสถานที่ ซึ่งสำนักงาน ก.บช.
ประกาศกำหนด
โดยชำระค่าธรรมเนียมในการเข้ารับการทดสอบวิชาละห้าสิบบาท
 (จ) การทดสอบโดยปกติให้มีปีละ 2 ครั้ง ในเดือนพฤษภาคม และ
เดือนพฤศจิกายน
 (ฉ) ผู้ที่เข้ารับการทดสอบเพียงวิชาเดียวตาม
(ก) ต้องได้คะแนน
ในวิชาที่เข้ารับการทดสอบนั้น ไม่ต่ำกว่าร้อยละ 60
จึงจะถือว่าเป็นผู้
ผ่านการทดสอบ

ผู้ที่เข้ารับการทดสอบหลายวิชาตาม (ข) และ (ค) ต้องได้คะแนนในวิชา
ที่เข้ารับการทดสอบไม่ต่ำกว่าร้อยละหกสิบทุกวิชาในการทดสอบครั้งเดียว
จึงจะถือว่าเป็นผู้ผ่านการทดสอบ
 (ช) ให้เลขานุการ ก.บช.
ประกาศชื่อผู้ผ่านการทดสอบไว้ ณ
สำนักงาน ก.บช. เป็นเวลาไม่น้อยกว่าสิบห้าวัน

ข้อ 5 ผู้ไม่ผ่านการทดสอบรวมสามครั้ง ก.บช. จะปฏิเสธไม่รับขึ้น
ทะเบียนเป็นผู้สอบบัญชีรับอนุญาต และผู้ที่ ก.บช.
ปฏิเสธการรับขึ้นทะเบียน
เป็นผู้สอบบัญชีรับอนุญาตดังกล่าวจะยื่นคำขอขึ้นทะเบียนอีกได้ต่อเมื่อพ้น
กำหนดเวลาไม่น้อยกว่าหนึ่งปี นับแต่วันที่ ก.บช. ปฏิเสธ
เว้นแต่ ก.บช.
เว้นแต่ ก.บช. จะกำหนดไว้เป็นอย่างอื่น

ข้อ 6 ให้เลขานุการ ก.บช. เสนอคำขอขึ้นทะเบียนเป็นผู้สอบบัญชีรับ
อนุญาต เพื่อ ก.บช.
พิจารณาออกใบอนุญาตภายในสามสิบวันนับแต่วันประกาศผล
การทดสอบ หรือภายในหกสิบวันนับแต่วันได้รับคำขอ
ในกรณีที่ไม่ต้องเข้ารับ
การทดสอบ แล้วแต่กรณี

ข้อ 7 เมื่อ ก.บช. มีมติรับขึ้นทะเบียนผู้ใดเป็นผู้สอบบัญชีอนุญาต
และผู้นั้นได้ชำระค่าธรรมเนียมการออกใบอนุญาตแล้ว
ให้นายทะเบียนบันทึก
ชื่อ ที่อยู่ คุณวุฒิ อาชีพ และสำนักงาน
และปิดรูปถ่ายของผู้นั้นลงใน
ทะเบียนผู้สอบบัญชีรับอนุญาต แล้วจึงออกใบอนุญาตให้

ใบอนุญาตเป็นผู้สอบบัญชีรับอนุญาตให้เป็นไปตามแบบที่ ก.บช. กำหนด

ข้อ 8 ภายใต้บังคับมาตรา 20 แห่งพระราชบัญญัติผู้สอบบัญชี พ.ศ. 505
ผู้สอบบัญชี พ.ศ. 2505
ผู้ขอขึ้นทะเบียนเป็นผู้สอบบัญชีรับอนุญาต ซึ่ง
ก.บช. ปฏิเสธการออกใบอนุญาต
จะยื่นคำขอขึ้นทะเบียนอีกได้ต่อเมื่อพ้นกำหนด
เวลาไม่น้อยกว่าหนึ่งปีนับแต่วันที่ ก.บช. ปฏิเสธ เว้นแต่
ก.บช. จะกำหนด
ไว้เป็นอย่างอื่น

ข้อ 9 ผู้สอบบัญชีรับอนุญาตจะขอต่ออายุใบอนุญาตเป็นผู้สอบบัญชีรับ
อนุญาตได้ โดยทำคำขอตามแบบที่ ก.บช. กำหนดยื่นต่อสำนักงาน
ก.บช. พร้อม
ด้วยรูปถ่ายครึ่งตัว หน้าตรง ท่าปกติ ไม่สวมหมวก ขนาด 4 X 5
เซนติเมตร
จำนวน 3 รูป
และชำระค่าธรรมเนียมการต่ออายุใบอนุญาตก่อนวันที่ใบอนุญาต
สิ้นอายุ

ผู้ถูกสั่งพักใบอนุญาตที่อายุใบอนุญาตสิ้นสุดลงภายหลังวันที่ถูกสั่ง
พัก จะขอต่ออายุใบอนุญาตได้โดยทำคำขอตามแบบที่ ก.บช. กำหนด
ยื่นต่อนาย
ทะเบียนภายในสามสิบวัน
นับแต่วันที่ระยะเวลาสั่งพักใบอนุญาตสิ้นสุดลง
พร้อมด้วยรูปถ่ายและค่าธรรมเนียมการต่ออายุใบอนุญาตตามที่กำหนดไว้ในวรรค
แรก

ข้อ 10 เมื่อปรากฏว่า ผู้ขอต่ออายุใบอนุญาตยังเป็นผู้มีลักษณะครบ
ถ้วนซึ่งจะขึ้นทะเบียนเป็นผู้สอบบัญชีรับอนุญาตได้และได้ขอต่ออายุใบ
อนุญาตตามที่กำหนดไว้ในข้อ 9
ก็ให้นายทะเบียนรับชำระค่าธรรมเนียมการต่อ
อายุใบอนุญาต
แล้วออกใบอนุญาตให้มีกำหนดอายุสืบต่อจากอายุใบอนุญาตเดิม

ข้อ 11 ในกรณีผู้ขอขึ้นทะเบียนเป็นผู้สอบบัญชีรับอนุญาตแล้ว แต่ขาด
ต่ออายุ และขอขึ้นทะเบียนใหม่ภายในเวลาหกเดือนนับแต่วันที่ใบอนุญาตสิ้น
อายุ โดยแสดงเหตุผลเป็นหนังสือให้เป็นที่พอใจของ ก.บช.
ว่าไม่อาจขอต่อ
อายุใบอนุญาตตามข้อ 9 ได้
ให้นายทะเบียนดำเนินการตามที่กำหนดไว้ในข้อ 10
โดยอนุโลม

ข้อ 12 ในกรณีที่การขอขึ้นทะเบียนเป็นผู้สอบบัญชีรับอนุญาตมิได้กระทำ
ให้เสร็จสิ้นภายในสองปีนับแต่วันรับคำขอขึ้นทะเบียน
เพราะความบกพร่อง
ของผู้ขอขึ้นทะเบียน ให้เลขานุการ ก.บช.
มีหนังสือแจ้งให้ผู้ขอขึ้น
ทะเบียนดำเนินการให้เสร็จสิ้นภายในระยะเวลาที่กำหนดให้ในหนังสือนั้น
ถ้า
ผู้ขอขึ้นทะเบียนไม่ดำเนินการให้เสร็จสิ้นตามกำหนดเวลาดังกล่าวนั้นให้ถือ
ว่าผู้ขอขึ้นทะเบียนละทิ้งคำขอ และให้เลขานุการ ก.บช. เสนอ
ก.บช. พิจารณา
จำหน่ายคำขอนั้นได้

ข้อ 13 ผู้ซึ่งได้ฝึกหัดงานสอบบัญชีธุรกิจที่กฎหมายบัญญัติให้มี
การสอบบัญชีหรือให้มีผู้สอบบัญชีมาแล้ว
หรืออยู่ในระหว่างการฝึกหัดงาน
สอบบัญชีดังกล่าวกับผู้สอบบัญชีรับอนุญาตใดอยู่แล้วก่อนวันที่ข้อบังคับ
นี้ใช้บังคับ
ไม่ต้องฝึกหัดงานครบสองพันชั่วโมงตามที่กำหนดไว้ในข้อ 4 (1)
แต่สำหรับผู้อยู่ในระหว่างการฝึกหัดงาน
ต้องแจ้งการฝึกหัดงานตามแบบที่
ก.บช. กำหนด ภายในเก้าสิบวันนับแต่วันที่ข้อบังคับนี้ใช้บังคับ
และต้อง
ปฏิบัติตามข้อ 4 (1) (ค) โดยอนุโลม

ข้อ 14 ความในข้อ 4 ไม่ใช้บังคับแก่
 (1) ผู้ขอขึ้นทะเบียนเป็นผู้สอบบัญชีรับอนุญาตซึ่งได้รับปริญญา
ทางการบัญชีหรือประกาศนียบัตรทางการบัญชี ซึ่ง ก.บช.
เทียบว่าไม่ต่ำกว่า
ปริญญาตรีทางการบัญชีตามความในมาตรา 15 (1)
จากมหาวิทยาลัยในประเทศก่อน
วันที่ 2 พฤศจิกายน 2505
และได้ฝึกหัดงานสอบบัญชีธุรกิจที่กฎหมายบัญญัติ
ให้มีการสอบบัญชีหรือให้มีผู้สอบบัญชีมาแล้ว
เป็นเวลาต่อเนื่องกันไม่น้อย
กว่าสองปีบริบูรณ์ก่อนวันที่ข้อบังคับนี้ใช้บังคับ
โดยมีหนังสือรับรองของ
ผู้สอบบัญชีรับอนุญาตซึ่งรับผิดชอบการสอบบัญชีธุรกิจนั้นรับรองการฝึกหัด
งานตามแบบที่ ก.บช. กำหนด
 (2) ผู้ขอขึ้นทะเบียนเป็นผู้สอบบัญชีรับอนุญาต ซึ่งเคยเป็นผู้สอบ
บัญชีรับอนุญาตมาแล้ว แต่ขาดต่ออายุใบอนุญาต
และได้ขอขึ้นทะเบียนเป็นผู้
สอบบัญชีรับอนุญาตใหม่ภายในกำหนดหนึ่งปีนับแต่วันที่ใบอนุญาตสิ้นอายุ

ข้อ 15 ในกรณีที่ใบอนุญาตเป็นผู้สอบบัญชีรับอนุญาตสูญหายหรือถูกทำ
ลาย ผู้สอบบัญชีรับอนุญาต
จะขอใบแทนใบอนุญาตได้โดยยื่นคำขอตามแบบที่
ก.บช. กำหนด
ต่อนายทะเบียนพร้อมด้วยรูปถ่ายดังที่กำหนดไว้ในข้อ 3 (2)

ข้อ 16 ผู้สอบบัญชีรับอนุญาตผู้ใดประสงค์จะขอแก้ไขหรือเพิ่มเติมข้อ
ความที่ปรากฏอยู่แล้วในทะเบียน ให้ยื่นคำขอต่อนายทะเบียน
ตามแบบที่ ก.บช.
กำหนด

ให้ไว้ ณ วันที่ 26 กรกฎาคม 2514

ประยูร กาญจนดุล
 ประธานกรรมการ